Source: http://www.csmfocsani2007.ro/?p=8213
Timestamp: 2020-02-21 10:39:59+00:00

Document:
Baschet U 18 – Final tensionat, cu profit focșănean! | CSM Focsani 2007
* CSM 2007 LPS Focșani – CSO Voluntari 79-71 (28-15, 21-16, 17-24, 13-16)
Formația CSM 2007 LPS Focșani: Theodor Crăciun, Denis Miron, Valeriu Dima, Dragoș Cristea, David Antonescu, Denis Nacu, Andrei Brumaru, Alexandru Brumaru, Alexandru Bratosin, Rareș Cristea, Alexandru Duță, Cristian Bîra.
Antrenori: Petruț Mihai, principal; Florin Munteanu, secund.
Echipa U 18 a CSM 2007 LPS Focșani a avut, duminică, 2 februarie, de la ora 12:00, în Sala Polivalentă, cu CSO Voluntari, un meci care a părut ușor după două sferturi, dar care părea că nu se mai termină în ultimele două sferturi. Cu câțiva jucători cu probleme medicale în formație – în principal, Denis Miron și David Antonescu, și cu o bancă de schimb sub nivelul celei a adversarilor, CSM 2007 LPS a început partida în forță și la pauza mare avea un plus de 18 puncte, după ce avusese și 20!
În partea a doua a meciului jucătorii gazde au început să dea evidente semne de oboseală după forcingul din primele 20 de minute! Au început să rateze foarte mult, s-au relaxat apărarea în fața unei formații a Volutariului care parcă atunci intra în meci iar avansul gazdelor s-a micșorat până la 11 puncte în minutul 30, și la 3 puncte, 67-64, când mai erau 6 minute și 26 de secunde de joc.
În continuare, însă, cu un David Antonescu remarcabil la recuperare și la finalizare și cu eforturile admirabile ale întregii echipe, CSM 2007 LPS a marcat pentru un avans de 10 puncte ce s-a dovedit decisiv: scor final 79-71, în fața unui adversar care a venit să câștige la Focșani.
Nu a reușit pentru că elevii profesorilor Petruț Mihai și Florin Munteanu au pus în balanța meciului valoare, determinare, știința de a conserva un avantaj ce părea că dispare complet! Au relevat o maturitate care îi face să fie îndeptățiți la un loc între primele șase ale campionatului 2019 -2020.
Articol preluat din Moniorul din Vrancea

References: CSM 
 CSM 
 CSM 
 CSM 
 CSM 
 CSM